Siden nesten alle sendinger gikk direkte og ytterst få av sendingene ble tatt opp på bånd, trodde tyske myndigheter lenge at det ikke fantes noen bilder fra Fernsehsender «Paul Nipkow». Men etter murens fall i 1990, ble det funnet rundt 280 ruller med 35mm-film som inneholdt opptak av programmer fra Fernsehsender «Paul Nipkow». Mye av dette materialet har blitt kringkastet på både tyske og internasjonale kanaler, som The History Channel. I Tyskland ble det gjenfunne materialet brukt i dokumentaren («Televisjoner i Det tredje riket»), laget av WDR og NDR i 1996. Materialet ble også brukt i Michael Klofts dokumentar («Fjernsynet under hakekorset») fra 1999.